Ifølge en pressemelding fra BE er det svenske Max Nilsenius som har brakt konseptet til Norge, også han bed bakgrunn fra OneCoin. Det er særlig unge personer som har latt seg verve til konseptet, i hovedsak via sosiale medier. Lotteritilsynet har mottatt mange henvendelser om selskapet, og slo i oktober 2022 fast at selskapet hadde «klare likhetstrekk med ulovlig pyramidevirksomhet». I mars 2023 gikk også Finanstilsynet ut med en offisiell advarsel mot BE og slo fast at selskapet ikke hadde nødvendige tillatelser til å tilby sine produkter i Norge. I tillegg har Uruguay, Québec og Filippinene utstedt offisielle advarsler mot BE.